**РЕПУБЛИКА СРПСКА**

**МИНИСТАРСТВО ПРИВРЕДЕ И ПРЕДУЗЕТНИШТВА**

**ПРАВИЛНИК**

**О ИЗМЈЕНИ ПРАВИЛНИКА О ДЈЕЛАТНОСТИМА**

**КОЈЕ СЕ МОГУ ОБАВЉАТИ СЕЗОНСКИ**

**Бања Лука, јануар 2019. године**

На основу члана 15. став 6. Закона о занатско-предузетничкој дјелатности („Службени гласник Републике Српске“, бр. 117/11, 121/12, 67/13 и 44/16) и члана 76. став 2. Закона о републичкој управи („Службени гласник Републике Српске“, број 115/18), министар привреде и предузетништва доноси

**ПРАВИЛНИК**

**О ИЗМЈЕНИ ПРАВИЛНИКА О ДЈЕЛАТНОСТИМА КОЈЕ СЕ МОГУ ОБАВЉАТИ СЕЗОНСКИ**

Члан 1.

У Правилнику о дјелатностима које се могу обављати сезонски („Службени гласник Републике Српске“, број 63/12) досадашњи Прилог замјењује се новим Прилогом и чини саставни дио овог правилника.

Члан 2.

Овај правилник ступа на снагу осмог дана од дана објављивања у „Службеном гласнику Републике Српске“.

|  |  |  |
| --- | --- | --- |
| Број:  |  |  МИНИСТАР |
|  |  |  |
| Датум:  |  | Вјекослав Петричевић |
|  |  |  |
|  |  |  |
|  |  |  |
|  |  |  |

ПРИЛОГ

**ЛИСТА ДЈЕЛАТНОСТИ КОЈЕ СЕ МОГУ ОБАВЉАТИ СЕЗОНСКИ**

|  |  |  |
| --- | --- | --- |
| **Р. бр.** | **Разред дјелатности** | **Обим послова у оквиру разреда дјелатности** |
| **Шифра** | **Назив** |
|  | 01.63 | Дјелатности које се обављају након жетве/бербе пољопривредних производа (припрема за примарно тржиште) | Сви послови |
|  | 01.64 | Дорада сјемења (за сјеменски материјал) | Сви послови |
|  | 02.30 | Прикупљање некултивисаних шумских плодова и производа, осим шумских сортимената | Сви послови |
|  | 02.40 | Помоћне услужне дјелатности у шумарству | Искључује послове који се односе на инвентуру, процјену и заштиту шума и услуге савјетовања везане за управљање шумом |
|  | 16.10 | Тестерисање и блањање дрвета (производња резане грађе); импрегнација дрвета | Искључиво резење, љуштење, цијепање трупаца и услужно резање огревног дрвета |
|  | **23.61** | **Производња производа од бетона за грађевинарство** | **Сви послови** |
|  | **23.62** | **Производња производа од гипса за грађевинарство** | **Сви послови** |
|  | **23.63** | **Производња готове бетонске смјесе** | **Сви послови** |
|  | **23.64** | **Производња малтера** | **Сви послови** |
|  | **23.65** | **Производња влакнастих зацементираних производа (фиброцемента)** | **Сви послови** |
|  | **23.69** | **Производња осталих производа од бетона, цемента и гипса** | **Сви послови** |
|  | 41.20 | Изградња стамбених и нестамбених зграда | Искључиво извођење радова и грађење објеката који не захтијевају грађевинску дозволу |
|  | 42.21 | Изградња цјевовода за течности и гасове | Искључиво бушење и копање извора воде, као и изградњу резервоара који не захтијевају грађевинску дозволу |
|  | 42.99 | Изградња осталих објеката нискоградње, д. н. | Искључиво радови који не захтијевају грађевинску дозволу |
|  | 43.11 | Уклањање објеката | Искључиво извођење радова који не захтијевају грађевинску дозволу |
|  | 43.12 | Припремни радови на градилишту | Искључиво извођење припремних радова за објекте и радови који не захтијевају грађевинску дозволу |
|  | 43.21 | Електроинсталациони радови | Искључиво при извођењу радова и објеката који не захтијевају грађевинску дозволу |
|  | 43.22 | Увођење инсталација водовода, канализације, гаса и инсталација за гријање и климатизацију | Искључиво при извођењу радова и објеката који не захтијевају грађевинску дозволу |
|  | 43.29 | Остали грађевински инсталациони радови | Искључиво при извођењу радова и објеката који не захтијевају грађевинску дозволу |
|  | 43.31 | Фасадни и штукатурни радови | Сви послови |
|  | 43.32 | Уградња столарије | Сви послови |
|  | 43.33 | Постављање подних и зидних облога | Сви послови |
|  | 43.34 | Фарбарски и стакларски радови | Сви послови |
|  | 43.39 | Остали завршни грађевински радови | Сви послови |
|  | 43.91 | Подизање кровних конструкција и покривање кровова | Искључиво извођење радова и објеката који не захтијевају грађевинску дозволу |
|  | 43.99 | Остале специјализоване грађевинске дјелатности, д. н. | Искључиво извођење радова и објеката који не захтијевају грађевинску дозволу |
|  | 47.11 | Трговина на мало у неспецијализованим продавницама претежно прехрамбеним производима, пићима и дуванским производима  | Сви послови |
|  | 47.19 | Остала трговина на мало у неспецијализованим продавницама | Сви послови |
|  | 47.21 | Трговина на мало воћем и поврћем у специјализованим продавницама | Сви послови |
|  | 47.22 | Трговина на мало месом и производима од меса у специјализованим продавницама | Сви послови |
|  | 47.23 | Трговина на мало рибом, љускарима и мекушцима у специјализованим продавницама | Сви послови |
|  | 47.24 | Трговина на мало хљебом, колачима, производима од брашна и производима од шећера у специјализованим продавницама | Сви послови |
|  | 47.25 | Трговина на мало пићима у специјализованим продавницама | Сви послови |
|  | 47.26 | Трговина на мало производима од дувана у специјализованим продавницама | Сви послови |
|  | 47.29 | Остала трговина на мало прехрамбеним производима у специјализованим продавницама | Сви послови |
|  | 47.41 | Трговина на мало рачунарима, периферним јединицама и софтвером у специјализованим продавницама | Сви послови |
|  | 47.42 | Трговина на мало телекомуникационом опремом у специјализованим продавницама | Сви послови |
|  | 47.43 | Трговина на мало аудио и видео опремом у специјализованим продавницама | Сви послови |
|  | 47.51 | Трговина на мало текстилом у специјализованим продавницама | Сви послови |
|  | 47.52 | Трговина на мало робом од метала, бојама и стаклом у специјализованим продавницама | Сви послови |
|  | 47.53 | Трговина на мало теписима и простирачима за под, зидним и подним облогама у специјализованим продавницама | Сви послови |
|  | 47.54 | Трговина на мало електричним апаратима за домаћинство у специјализованим продавницама | Сви послови |
|  | 47.59 | Трговина на мало намјештајем, опремом за расвјету и осталим производима за домаћинство у специјализованим продавницама | Сви послови |
|  | 47.61 | Трговина на мало књигама у специјализованим продавницама | Сви послови |
|  | 47.62 | Трговина на мало новинама, папиром и писаћим прибором у специјализованим продавницама | Сви послови |
|  | 47.63 | Трговина на мало музичким и видео записима у специјализованим продавницама | Сви послови |
|  | 47.64 | Трговина на мало спортском опремом у специјализованим продавницама | Сви послови |
|  | 47.65 | Трговина на мало играма и играчкама у специјализованим продавницама | Сви послови |
|  | 47.71 | Трговина на мало одјећом у специјализованим продавницама | Сви послови |
|  | 47.72 | Трговина на мало обућом и робом од коже у специјализованим продавницама | Сви послови |
|  | 47.75 | Трговина на мало козметичким и тоалетним препаратима у специјализованим продавницама | Сви послови |
|  | 47.76 | Трговина на мало цвијећем, садницама, сјемењем, ђубривом, кућним љубимцима и храном за кућне љубимце у специјализованим продавницама | Сви послови |
|  | 47.77 | Трговина на мало сатовима и накитом у специјализованим продавницама | Сви послови |
|  | 47.78 | Остала трговина на мало новом робом у специјализованим продавницама | Искључује трговину на мало лож-уљем за домаћинство и гасом у боцама |
|  | 47.79 | Трговина на мало половном робом у специјализованим продавницама | Сви послови |
|  | 47.81 | Трговина на мало храном, пићима и дуванским производима на тезгама и пијацама | Сви послови |
|  | 47.82 | Трговина на мало текстилом, одјећом и обућом на тезгама и пијацама | Сви послови |
|  | 47.89 | Трговина на мало осталом робом на тезгама и пијацама | Сви послови |
|  | 47.99 | Остала трговина на мало изван продавница, тезги и пијаца | Искључује директну продају лож-уља |
|  | **49.39** | **Остали копнени превоз путника, д.н.** | **Сви послови** |
|  | 50.30 | Превоз путника унутрашњим воденим путевима | Сви послови |
|  | 55.10 | Хотели и сличан смјештај | Сви послови |
|  | 55.20 | Одмаралишта и остали смјештај за краћи одмор  | Сви послови |
|  | 55.30 | Кампови и простори за камповање | Сви послови |
|  | 55.90 | Остали смјештај | Сви послови |
|  | 56.10 | Дјелатности ресторана и услуге доставе хране | Сви послови |
|  | 56.21 | Дјелатности кетеринга | Сви послови |
|  | 56.29 | Остале дјелатности припреме и послуживања (доставе) хране | Сви послови |
|  | 56.30 | Дјелатности припреме и послуживања пића | Сви послови |
|  | 77.12 | Изнајмљивање и давање у закуп (лизинг) камиона | Искључиво изнајмљивање возила за рекреацију |
|  | 77.21 | Изнајмљивање и давање у закуп (лизинг) опреме за рекреацију и спорт | Сви послови |
|  | 79.11 | Дјелатности путничких агенција | Сви послови |
|  | 79.12 | Дјелатности тур-оператора | Сви послови |
|  | 79.90 | Остале резервацијске услуге и припадајуће дјелатности | Сви послови |
|  | 81.30 | Услужне дјелатности уређења и одржавања зелених површина | Сви послови |
|  | 85.51 | Образовање у области спорта и рекреације | Сви послови |
|  | 93.11 | Рад спортских објеката | Сви послови |
|  | 93.13 | Фитнес центри | Сви послови |
|  | 93.21 | Дјелатности забавних и тематских паркова | Сви послови |
|  | 93.29 | Остале забавне и рекреативне дјелатности | Сви послови |
|  | **95.29** | **Поправка осталих предмета за личну употребу и домаћинство** | **Сви послови** |
|  | 96.04 | Дјелатности за његу и одржавање тијела | Сви послови |
|  | 96.09 | Остале личне услужне дјелатности, д. н. | Сви послови |

**ОБРАЗЛОЖЕЊЕ**

**ПРАВИЛНИКА О ИЗМЈЕНИ ПРАВИЛНИКА О ДЈЕЛАТНОСТИМА КОЈЕ СЕ МОГУ ОБАВЉАТИ СЕЗОНСКИ**

**I ПРАВНИ ОСНОВ**

Правни основ за доношење Правилника о измјени Правилника о дјелатностима које се могу обављати сезонски садржан је у одредби члана 15. став 6. Закона о занатско-предузетничкој дјелатности („Службени гласник Републике Српске“, бр. 117/11, 121/12, 67/13 и 44/16) којим је прописано да министар доноси правилник о предузетничким дјелатностима које се могу обављати сезонски и услове за њихово обављање, по претходно прибављеном мишљењу министарства надлежног за поједину предузетничку дјелатност, као и одредби члана 76. став 2. Закона о републичкој управи („Службени гласник Републике Српске“, број 115/18), којом се, између осталог, прописује да министар доноси прописе и одлучује о другим питањима из дјелокруга министарства.

**II УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ**

**III РАЗЛОЗИ ЗА ДОНОШЕЊЕ ПРАВИЛНИКА**

Од тренутка доношења основног текста Правилника о дјелатностима које се могу обављати сезонски, више заинтересованих странака достављало је поднеске у којима је истицало потребу да се утврђени послови у предметном правилнику допуне са дјелатностима, које се због својих карактеристика и обиљежја могу обављати сезонски.

Министарство привреде и предузетништва обрадило је све достављене приједлоге за измјену листе предметних дјелатности. Осим обраде достављених приједлога, ово министарство извршило је анализу и других разреда дјелатности из Уредбе о класификацији дјелатности Републике Српске („Службени гласник Републике Српске“, број 8/14). Ова анализа спроведена је у циљу идентификације да ли поједини разреди дјелатности из наведене уредбе садрже послове, који се због своје природе и начина обављања могу обављати сезонски.

Послије окончања достављених приједлога и извршене анализе, установили смо да је важећу листу предметних дјелатности неопходно измијенити на начин да се ова листа допуни са додатних 8 разреда дјелатности. Нови разреди дјелатности су из области производње производа од бетона, цемента и гипса и поправке предмета за личну употребу и домаћинство.

Осим допуне листе предметног правилника, спроведена анализа показала је да је из ове листе нужно изоставити разреде дјелатности 93.19 Остале спортске дјелатности. Означени разред дјелатности потребно је брисати из листе предметних дјелатности, јер се ова дјелатност не може обављати у форми предузетника, због рјешења Закона о спорту („Службени гласник Републике Српске“, бр 4/02, 66/03, 73/08 и 102/08).

Слиједом поменутог, основни разлог за доношење овог правилника је успостављање потпуније и свеобухватније листе дјелатности које се могу обављати сезонски.

И у овим измјенама задржава се принцип успостављен у основном тексту Правилника да се предметне дјелатности наводе према рјешењима Уредбе о класификацији дјелатности Републике Српске, која је усаглашена са Уредбом Европског парламента и Савјета од 20. децембра 2006. године o утврђивању статистичке класификације привредних дјелатности NACE Revision 2 и измјени Уредбе Савјета (ЕЕС) бр. 3037/90 као и одређених уредби ЕС о посебним статистичким подручјима. На тај начин, лица која намјеравају своје пословање регистровати и обављати сезонски, добијају информацију који разред дјелатности из Уредбе о класификацији дјелатности Републике Српске требају навести у обрасцу захтјева за регистрацију предузетника.

Поред наведеног, новину у овом правилнику представља и приказ обима послова, које предузетник може радити у оквиру једног разреда дјелатности. У односу на досадашње рјешење, додата је нова колона, у којој се наводи да ли предузетник може радити сезонски све послове из оквира конкретног разреда дјелатности.

Сходно свему изнесеном, овај правилник доприноси једноставнијем и јефтинијем покретању пословних активности, повећању самозапошљавања, побољшању одрживости рада предузетника и смањењу рада на црно.

**IV ОБРАЗЛОЖЕЊЕ ПРЕДЛОЖЕНИХ РЈЕШЕЊА**

**Чланом 1.** врши се измјена Прилога Правилника.

**Члан 2.** прописује ступање на снагу овог правилника.

**V УЧЕШЋЕ ЈАВНОСТИ И КОНСУЛТАЦИЈЕ У ИЗРАДИ ПРАВИЛНИКА**

У складу са Смјерницама за поступање републичких органа управе о учешћу јавности и консултацијама у изради закона („Службени гласник Републике Српске“, бр. 123/08 и 73/12), Преднацрт правилника објављен је на интернет страници [www.preduzetnickiportalsrpske.net](http://www.preduzetnickiportalsrpske.net), да би се учинио доступан широј јавности ради давања евентуалних примједаба и коментара.

**VI ФИНАНСИЈСКА СРЕДСТВА**

За спровођење овог правилника нису потребна финансијска средства из Буџета Републике Српске.